Държавен вестник, бр. 84, 2016 г., стр. 7

БРОЙ  84	
Д Ъ Р Ж А В Е Н  В Е С Т Н И К 	
СТР.  7  
„(4) За процесуално представителство, 
защита и съдействие по дела за делба възна-
граждението се определя съобразно интереса 
на представляваната страна според правилата 
на ал. 2, но не по-малко от 600 лв. за всяка 
фаза. За процесуално представителство, за-
щита и съдействие по дела за делба само на 
земеделски земи възнаграждението се опре-
деля съобразно интереса на представляваната 
страна според правилата на ал. 2, но не по-
малко от 300 лв. за всяка фаза.“
6. Създават се нови ал. 5 и 6 със следното 
съдържание:
„(5) За процесуално представителство, 
защита и съдействие по искове по чл. 75, 76 
и 108 ЗС възнаграждението се определя съ­
образно интереса на представляваната страна 
според правилата на ал. 2, но не по-малко 
от 400 лв. за движими вещи и не по-малко 
от 600 лв. за недвижими имоти или вещни 
права върху тях.
(6) За процесуално представителство, за-
щита и съдействие по дела за съществуване, 
за унищожаване или за разваляне на догово-
ри и за сключване на окончателен договор с 
предмет вещни права върху недвижими имоти 
възнаграждението се определя съобразно 
интереса на представляваната страна според 
правилата на ал. 2, но не по-малко от 600 лв.“
7. Досегашните ал. 5 и 6 стават ал. 7 и 8.
§ 5. В чл. 8 се правят следните изменения 
и допълнения:
1. В т. 4 на ал. 2 думите „Закона за бъл-
гарския държавен стандарт“ се заменят със 
„Закона за националната стандартизация“.
2. В т. 5 на ал. 2 се правят следните изме-
нения и допълнения:
а) числото „500“ се заменя със „700“;
б) създава се ново изречение второ със 
следното съдържание: „в производства по 
обжалване на крайния акт по чл. 108, т. 1 – 3 
ЗОП възнаграждението се определя съобразно 
чл. 8, ал. 1 върху интереса;“. 
3. Създават се т. 6 и 7 със следното съ-
държание:
„6. за дела по Закона за българските лични 
документи – 400 лв.;
7. за дела по Закона за подпомагане на 
земеделските производители – 500 лв.“
4. Създава се нова ал. 3 със следното съ-
държание:
„(3) За процесуално представителство, за-
щита и съдействие по административни дела 
без определен материален интерес, извън слу-
чаите по ал. 2, възнаграждението е 500 лв.“
5. Досегашната ал. 3 става ал. 4.
§ 6. В чл. 9 се правят следните изменения 
и допълнения:
1. Алинея 1 се изменя така: 
„(1) За изготвяне на искова молба и писмен 
отговор по искова молба, на въззивна жалба и 
отговор по въззивна жалба, без процесуално 
представителство, както и за проучване на 
гражданско дело и приподписване на каса-
ционна жалба по чл. 284, ал. 2 ГПК, когато 
не е изготвена от приподписващия адвокат, 
възнаграждението е в размер 3/4 от възна-
граждението по чл. 7 или 8, но не по-малко 
от 300 лв.“
2. В ал. 2 и 3 думите „явяване в съдебно 
заседание“ се заменят с „процесуално пред-
ставителство“, изразът „75 %“ се заменя с 
дробното число „3/4“.
3. В ал. 4 думите „явяване в съдебно 
заседание“ се заменят с „процесуално пред-
ставителство“.
4. Създават се ал. 5, 6 и 7 със следното 
съдържание:
„(5) За изготвяне на жалби до Европейския 
съд по правата на човека в Страсбург, както 
и за изготвяне на искане за преюдициални 
запитвания до Съда на Европейския съюз в 
Люксембург без процесуално представителство 
възнаграждението е не по-малко от 1200 лв.
(6) За изготвяне на жалба по Закона за 
обществените поръчки, писмен отговор, въз-
ражение по такава жалба без процесуално 
представителство пред Комисията за защита 
на конкуренцията или Върховния админи-
стративен съд възнаграждението е в размер 
3/4 от възнаграждението, определено по реда 
на чл. 8, но не по-малко от 300 лв.
(7) За изготвяне на възражение пред контро-
лиращ орган или жалба до съд по финансови 
корекции по проекти, свързани с разходване 
на европейски средства или оперативни про-
грами без процесуално представителство, 
възнаграждението е в размер 3/4 от възнаг­
раждението, определено по реда на чл. 8, но 
не по-малко от 300 лв.“
§ 7. В чл. 10 се правят следните изменения 
и допълнения:
1. В основния текст след думата „съдей-
ствие“ се добавя „на страната“.
2. В т. 3 думите „по изпълнителни дела, 
които имат“ се заменят с „на страната по 
изпълнително дело, което има“.
3. Точка 4 се изменя така:
„4. за процесуално представителство, защи-
та и съдействие на страната по изпълнително 
дело, което има за предмет действия извън 
посочените в т. 2 и 3 – 200 лв.;“.
4. Създава се т. 5 със следното съдържание:
„5. за обжалване на действията на съдебен 
изпълнител – 200 лв., а когато жалбата се раз-
глежда в открито заседание – 300 лв.; същото 
възнаграждение се дължи и на процесуалния 
представител на длъжника.“
§ 8. В чл. 13 се създават ал. 3 и 4 със 
следното съдържание: